গোয়াকাণ্ডে দিল্লিতে আটক নাইটক্লাবের অন্যতম কর্ণধার অজয় গুপ্ত

ওয়েব ডেস্ক: গোয়ার নাইটক্লাবের (Goa Nightclub) অগ্নিকাণ্ডের ঘটনায় নয়াদিল্লি থেকে গ্রেফতার সহ মালিক অজয় গুপ্ত (Nightclub Co-Owner Ajay Gupta)। উত্তর গোয়ার আরপোরার বির্চ নৈশক্লাবে অগ্নিকাণ্ডের পর থেকেই ফেরার ক্লাবের দুই মালিক সৌরভ এবং গৌরব লুথরা তথা লুথরা ভাইয়েরা। ম্যানেজারের গ্রেফতারির পর এবার পুলিশের হাতে আটক নাইটক্লাবের অন্যতম কর্ণধার।দিল্লি থেকে তাঁকে আটক করেছে পুলিশ। জানা যাচ্ছে, শীঘ্রই গোয়া নিয়ে গিয়ে গ্রেফতার করা হবে অভিযুক্তকে।জানা গিয়েছে, ধৃত ব্যক্তি ওই ক্লাবের চার মালিকের এক জন। তাঁকে হেফাজতে নিয়ে জিজ্ঞাসাবাদ করা হতে পারে।

পুলিশ সূত্রে খবর, অজয় গুপ্তকে মঙ্গলবার রাতে দিল্লি থেকে গ্রেফতার করা হয়েছে তাঁকে। অজয় দাবি করেন, আমি এই ক্লাবের এক জন অংশীদার মাত্র। এই ঘটনায় আমার কোনও ভূমিকা নেই। ক্লাবে যে অগ্নিকাণ্ডের ঘটনা ঘটেছিল, এটা জানতামই না।’’জানা গিয়েছে, নয়াদিল্লিতে গিয়েই লাজপত নগরের একটি হাসপাতালে শিরদাঁড়া সংক্রান্ত বিষয় নিয়ে হাসপাতালে ভর্তি হয়েছিলেন। এরপরেই তাঁকে নিজেদের হেফাজতে নিয়েছে গোয়া পুলিশ। অগ্নিকাণ্ডের ঘটনার তদন্তে নেমে গোয়া পুলিশের তরফে অজয় গুপ্ত ও সুরিন্দর কুমার খোসলার বিরুদ্ধে আগেই লুক আউট নোটিস জারি করেছিল পুলিশ।গোয়াকাণ্ডে এখনও পর্যন্ত পাঁচ জনকে গ্রেফতার করেছে পুলিশ। এর মধ্যে রয়েছেন নৈশক্লাবের চিফ জেনারেল ম্যানেজার রাজীব মোদক, জেনারেল ম্যানেজার বিবেক সিংহ, বার ম্যানেজার রাজীব সিঙ্ঘানিয়া, গেট ম্যানেজার রিয়াংশু ঠাকুর এবং কর্মচারী ভারত কোহলি।

আরও পড়ুন: উত্তরপ্রদেশে ‘ভোট চুরি’! BJP-কে ধুয়ে দিলেন অখিলেশ যাদব

তদন্তে জানা গিয়েছে, গোয়ার ওই নৈশক্লাবের চার মালিকের মধ্যে এক জন ছিলেন অজয়। চতুর্থ মালিকের নাম সুরেন্দ্রকুমার খোসলা। তাঁর বিরুদ্ধেও লুকআউট সার্কুলার (এলওসি) জারি করেছে গোয়া পুলিশ। অন্যদিকে, এই নাইটক্লাবের দুই মালিক সৌরভ লুথরা ও গৌরব লুথরা ঘটনার পরদিনই দেশ ছেড়ে পালান। জানা যাচ্ছে, বর্তমানে থাইল্যান্ডে রয়েছেন তাঁরা। তাঁদের বিরুদ্ধেও জারি হয়েছে ব্লু কর্নার নোটিস। উল্লেখ্য, উত্তর গোয়ার আরপোরায় বাগা সুমদ্র সৈকতের কাছে অবস্থিত জনপ্রিয় নৈশক্লাবটিতে শনিবার পার্টি চলাকালীন আগুন ধরে যায়। এখনও পর্যন্ত ২৫ জনের মৃত্যু হয়েছে অগ্নিদগ্ধ হয়ে। ঘটনার তদন্তে জানা গিয়েছে, এই অগ্নিকাণ্ডের নেপথ্যে রয়েছে একাধিক অনিয়ম, বেআইনি নির্মাণ, সংকীর্ণ এবং অপর্যাপ্ত প্রবেশপথ-সহ একাধিক অভিযোগ।

অন্য খবর দেখুন